Blaze7451/Wiki-th-20250601 huggingface dataset:
ยุทธการที่ช่องเขาคุนหลุน

ยุทธการช่องเขาคุนหลุน (p=Kūnlúnguān Zhànyì) เป็นหนึ่งในยุทธการของความขัดแย้งระหว่างกองทัพจักรวรรดิญี่ปุ่นและกองทัพปฏิวัติแห่งชาติจีน โดยรอบบริเวณช่องเขาคุนลุ้น ซึ่งเป็นตำแหน่งเชิงกลยุทธ์ที่สำคัญของมณฑลกวางสี โดยกองทัพญี่ปุ่นวางแผนที่จะตัดเสบียงของจีนที่เชื่อมโยงกับอินโดจีนฝรั่งเศส แต่กองทัพจีนสามารถต่อสู้กับการโจมตีได้รับชัยชนะในที่สุด

**การรบ**
ไฟล์:Matsui e sm in Malesia.jpg|thumb|พลโทมัตสึอิ ทะคุโระ หนึ่งในคณะผู้บัญชาการกองพลที่ 5 แห่งกองทัพจักรวรรดิญี่ปุ่น
กองทัพจักรวรรดิญี่ปุ่นเปิดตัวการโจมตีครั้งใหญ่เข้ารุกล้ำมาในมณฑลกวางสี ด้วยความตั้งใจที่จะกำจัดเส้นทางการจัดหาสนับสนุนยุทธโธปกรณ์ของจีนผ่านดินแดนที่ควบคุมของฝรั่งเศสในเวียดนาม  หน่วยรบญี่ปุ่นชั้นเยี่ยม กองพลที่ 5 ได้รับหน้าที่เป็นหัวหอกในการรุกของญี่ปุ่น หลังจากได้ยึดครองเมืองหนานหนิง ในพฤศจิกายน ค.ศ. 1939 ญี่ปุ่นได้ยึดจุดสำคัญของช่องเขาคุนหลุนและเตรียมพร้อมที่จะโจมตีกองทัพจีนที่ปกป้องจุงกิงซึ่งเป็นเมืองหลวงของสาธารณรัฐจีนในระหว่างสงคราม
เมื่อตระหนักว่าการอยู่เฉยจะส่งผลให้ถูกตัดเส้นทางโดยญี่ปุ่น นายพล ไป๋ ฉงซี ซึ่งมีพื้นเพเป็นชาวกวางสี ได้เสนอขอให้รัฐบาลคณะชาติให้การสนับสนุน ซึ่งจอมทัพเจียงไคเชกได้ส่งหน่วยที่ 5 จากมณฑลหูหนานเพื่อต่อสู้กับญี่ปุ่น
หน่วยที่ 5 เป็นหน่วยยอดเยี่ยมที่สุดในกองทัพปฏิวัติแห่งชาติจีนและเป็นหน่วยจีนเพียงไม่กี่หน่วยที่มีรถถังและรถหุ้มเกราะ ทหารของหน่วยเป็นทหารผ่านศึกที่มีเคยผ่านการต่อสู้ก่อนหน้ากับกองทัพญี่ปุ่นมาก่อนและส่งผลให้ขวัญกำลังใจในการสู้รบสูง นายพลตู หยูหมิง ได้รับแต่งตั้งให้เป็นผู้บัญชาการหน่วยที่ 5 ส่งสองหน่วยงานเพื่อโจมตีช่องเขาคุนหลุนที่ยึดครองโดยญี่ปุ่น การโจมตีของหน่วยใหม่ที่ 22 จบลงด้วยการตัดกำลังเสริมของญี่ปุ่นออกจากด้านหลังและยังส่งผลให้พลเอกมะซะโอะ นาคามูระผู้บัญชาการของญี่ปุ่นเสียชีวิต
ญี่ปุ่นตอบโต้ทันทีโดยส่งหน่วยยอดเยี่ยมของกองพลที่ 5 และกองพลที่ 21 ซึ่งได้เคยเข้าร่วมรบในสงครามรัสเซีย-ญี่ปุ่น, ที่มีฉายา "ดาบที่ไม่มีวันหัก".  ต้องเผชิญกับความเป็นไปได้ที่จะถูกตัดออกอย่างสมบูรณ์กองทัพญี่ปุ่นจึงต้องพึ่งพากำลังทางอากาศเพื่อส่งเสบียงสำคัญก่อนที่พลเอกนาคามูระจะเสียชีวิต เขายอมรับในบันทึกประจำวันของเขาว่าความสามารถในการต่อสู้ของทหารจีนนั้นเหนือกว่ารัสเซียที่กองพลน้อยพบในแมนจูเรีย การรบครั้งนี้เป็นชัยชนะครั้งสำคัญครั้งแรกของกองทัพจีนนับตั้งแต่ยุทธการอู่ฮั่น เป็นผลให้กองทัพจีนมีขวัญกำลังใจและเห็นโอกาสที่จะสู้รบกับญี่ปุ่น

**แกลเลอรี**
ไฟล์:Bai_Chongxi_4.jpg|ก่อนการสู้รบของยุทธการคุนหลุน ไป๋ ฉงซีได้ไปเยี่ยมทหารที่แนวหน้าเพื่อให้กำลังใจและตรวจสอบสถานการณ์ของหน่วยที่ 5

**Notes**

**อ้างอิง**
Hsu Long-hsuen and Chang Ming-kai, History of The Sino-Japanese War (1937–1945) 2nd Ed., 1971. Translated by Wen Ha-hsiung, Chung Wu Publishing; 33, 140th Lane, Tung-hwa Street, Taipei, Taiwan Republic of China. Pg. 311-318, Pg. 325-327,- Perry–Castañeda Library Map Collection, China 1:250,000, Series L500, U.S. Army Map Service, 1954- . Topographic Maps of China during the Second World War.

**แหล่งข้อมูลอื่น**

**แผนที่ภูมิประเทศ**
 Lai-pin NF49-1- Nanning NF49-5
หมวดหมู่:ยุทธการในสงครามจีน–ญี่ปุ่นครั้งที่สอง
วูดดี แฮร์เรลสัน

วูดโรว์ เทรซี แฮร์เรลสัน (Woodrow Tracy Harrelson) เกิด 23 กรกฎาคม ค.ศ. 1961 เป็นนักแสดง ดาราตลก และนักเขียนบท ชาวอเมริกัน เขาแจ้งเกิดทางด้านการแสดงในปี 1985 จากบทวูดดี บอยด์ ในซิตคอมทางโทรทัศน์เรื่อง Cheers ต่อมาเป็นที่รู้จักจากบท บิลลี ฮอยล์ในเรื่อง White Men Can't Jump (1992), บทมิกกีย์ นอกซ์ในเรื่อง Natural Born Killers (1994), และบทแลร์รี ฟลินต์ในเรื่อ่ง The People vs. Larry Flynt (1996) และรู้จักจากบทบาทในเรื่องหลัง ๆ อาทิ บทแทลลาแฮสซีในเรื่อง Zombieland (2009), กัปตันโทนี สโตนในเรื่อง The Messenger (2009), บทเดฟ บราวน์ในเรื่อง Rampart (2011), บทเฮย์มิตช์ แอเบอร์นาทีในภาพยนตร์ชุดเรื่อง The Hunger Games (2012–2015), บทเมอร์ริตต์ แม็กคินนีย์ในภาพยนตร์ชุดเรื่อง Now You See Me (2013–2016), บทเดอะโคโลเนลในเรื่อง War for the Planet of the Apes (2017), บทบิล วิลลัฟบีในเรื่องThree Billboards Outside Ebbing, Missouri (2017) และบทโทเบียส เบกเคตต์ในเรื่อง Solo: A Star Wars Story (2018)

แฮร์เรลสันได้รับการเสนอชื่อเข้าชิงรางวัลออสการ์ 3 ครั้ง เขาเคยได้รับการเสนอชื่อในสาขานักแสดงนำชายยอดเยี่ยมจากเรื่อง The People vs. Larry Flynt และนักแสดงสมทบชายยอดเยี่ยมจากเรื่อง The Messenger และ Three Billboards Outside Ebbing, Missouri และจากบทในเรื่อง Cheers ทำให้เขาได้รับการเสนอชื่อเข้าชิงรางวัลเอมมี 5 สาขา และได้รับรางวัลหนึ่งรางวัลในปี 1989

**ผลงานการแสดง**

**อ้างอิง**
หมวดหมู่:นักแสดงอเมริกัน
หมวดหมู่:นักแสดงภาพยนตร์ชายชาวอเมริกัน
หมวดหมู่:นักแสดงละครโทรทัศน์ชายชาวอเมริกัน
หมวดหมู่:ชาวอเมริกันเชื้อสายอังกฤษ
หมวดหมู่:ชาวอเมริกันเชื้อสายเยอรมัน
หมวดหมู่:ชาวอเมริกันเชื้อสายดัตช์
ปีเตอร์ ดิงเคลจ

ปีเตอร์ เฮย์เดน ดิงเคลจ (Peter Hayden Dinklage; เกิด 11 มิถุนายน ค.ศ. 1969) เป็นนักแสดงและโปรดิวเซอร์ภาพยนตร์ชาวอเมริกัน ดิงเคลจศึกษาด้านการแสดงที่วิทยาลัยเบนนิงตัน แสดงในหลายเวทีสมัครเล่น ภาพยนตร์เรื่องแรกของเขาคือเรื่อง Living in Oblivion (1995) และผลงานแจ้งเกิดมาจากภาพยนตร์ตลก-ชีวิตเรื่อง The Station Agent (2003) หลังจากนั้นก็แสดงภาพยนตร์เรื่อง Elf (2003), Find Me Guilty (2006), Underdog (2007), Penelope (2008), Death at a Funeral (2007), The Chronicles of Narnia: Prince Caspian (2008), X-เม็น สงครามวันพิฆาตกู้อนาคต (2014) และ 3 บิลบอร์ด ทวงแค้นไม่เลิก (2017) ซึ่งทำให้เขาได้รับรางวัลสมาคมนักแสดงภาพยนตร์และโทรทัศน์เป็นครั้งแรก ในปี 2018 แสดงในบทไอทริในภาพยนตร์จักรวาลภาพยนตร์มาร์เวลเรื่อง อเวนเจอร์ส: มหาสงครามล้างจักรวาล และบท Hervé Villechaize ในภาพยนตร์ชีวประวัติเรื่อง My Dinner with Hervé
หลังจากถ่ายตอนไพล็อตในปี 2009 ดิงเคลจรับบททีเรียน แลนนิสเตอร์ในซีรีส์ทางโทรทัศน์ทางช่องเอชบีโอเรื่อง มหาศึกชิงบัลลังก์ ที่ทำให้เขาได้รับรางวัลไพรม์ไทม์เอมมี 3 รางวัล จากการเสนอรางวัล 7 ครั้งติดต่อกัน เขายังได้รับรางวัลลูกโลกทองคำจากบทนี้ในปี 2012

**อ้างอิง**
หมวดหมู่:นักแสดงภาพยนตร์ชายชาวอเมริกัน
หมวดหมู่:นักแสดงละครโทรทัศน์ชายชาวอเมริกัน
อลิตา แบทเทิล แองเจิ้ล

อลิตา แบทเทิล แองเจิ้ล เป็นภาพยนตร์แนวบันเทิงคดีวิทยาศาสตร์ไซเบอร์พังก์แอ็กชัน จากประเทศสหรัฐอเมริกา โดยออกฉายในปี พ.ศ. 2562 ดัดแปลงจากหนังสือการ์ตูนญี่ปุ่นเรื่อง เพชฌฆาตไซบอร์ก (Gunnm หรือ Battle Angel Alita) เขียนโดย ยูกิโตะ คิชิโระ อำนวยการสร้างโดย เจมส์ แคเมรอน และ จอน แลนเดา กำกับโดย โรเบิร์ต รอดริเกซ เขียนบทโดย แคเมรอน และ Laeta Kalogridis

**อ้างอิง**
หมวดหมู่:ภาพยนตร์ไซเบอร์พังก์
หมวดหมู่:ภาพยนตร์ที่ใช้การจับภาพเคลื่อนไหว
หมวดหมู่:ภาพยนตร์เกี่ยวกับภาวะเสียความจำ
หมวดหมู่:ภาพยนตร์ภาษาอังกฤษในคริสต์ทศวรรษ 2010
แอเรียล (แก้ความกำกวม)

แอเรียล (Ariel) อาจจะมีความหมายว่า- แอเรียล ตัวการ์ตูนในเรื่อง เงือกน้อยผจญภัย (The Little Mermaid)- แอเรียล ไทป์เฟซแบบไม่มีเชิง- แอเรียล ดาวบริวารของดาวยูเรนัส
และแอเรียล อาจเพี้ยนเสียงไปเป็นแอเรียส ซึ่งเป็นที่มาของกลุ่มดาวแอเรียส อีกด้วย
โกปปาอีตาเลีย ฤดูกาล 2018–19

การแข่งขันฟุตบอล โกปปาอีตาเลีย ฤดูกาล 2018–19, หรือที่รู้จักใน ติมคัพ ด้วยเหตุผลด้านผู้สนับสนุน, เป็นฤดูกาลที่ 72 ของฟุตบอลถ้วยแห่งชาติในฟุตบอลอิตาลี

**ระบบการแข่งขันและการประกบคู่**
ทีมที่เข้าสู่การแข่งขันในแต่ละขั้นต่าง ๆ ซึ่งมีดังนี้ :- ขั้นแรก (แข่งขันกันแบบนัดเดียว)
** รอบแรก: 27 ทีม จาก เซเรีย เซ และ 9 ทีม จาก เซเรีย เด เริ่มต้นทัวร์นาเมนต์
** รอบสอง: 18 ทีมชนะเลิศจากรอบที่ผ่านมาจะได้เข้าร่วมโดยมี 19 ทีมจาก เซเรีย เบ และ 3 ทีมจาก เซเรีย เซ
** รอบสาม: 20 ทีมชนะเลิศจากรอบสองจะได้พบกับ 12 ทีมวางอันดับที่ 9-20 จากเซเรีย อา
** รอบสี่: 16 ทีมชนะเลิศที่เหลืออยู่จากรอบสาม จะถูกนำมาจับสลากประกบคู่ทำการแข่งขันกัน- ขั้นสอง
** รอบ 16 ทีมสุดท้าย (นัดเดียว) : 8 ทีมชนะเลิศจากรอบสี่จะแทรกเข้าไปสู่สายการแข่งขันกับทีมวาง 1-8 จากเซเรียอา
** รอบ 8 ทีมสุดท้าย (นัดเดียว)
** รอบรองชนะเลิศ (สองนัด)- รอบชิงชนะเลิศ (นัดเดียว)

**วันแข่งขันในแต่ละรอบ**
ตารางการแข่งขันของแต่ละรอบมีดังนี้:

**ขั้นแรก**

**รอบแรก**
เวลาทั้งหมดเป็นCEST (UTC+2).
ทั้งหมด 36 ทีมที่มาจาก เซเรียเซ และ เซเรียเด เข้าร่วมในรอบนี้, 18 ทีมจะได้ผ่านเข้าสู่รอบสอง. แต่ละนัดในรอบแรกจะลงเล่นระหว่างวันที่ 28 และ 29 กรกฎาคม ค.ศ. 2018.

**รอบสอง**
ทั้งหมด 40 ทีมที่มาจาก เซเรียเบ และ เซเรียเซ และ เซเรียเด เข้าร่วมในรอบสอง, 20  ทีมจะได้ผ่านเข้าร่วมกับ 12 ทีมที่มาจาก เซเรียอา ในรอบสาม. แต่ละนัดในรอบสองจะลงเล่นระหว่างวันที่ 4, 5 และ 7 สิงหาคม ค.ศ. 2018.

**รอบสาม**
ทั้งหมด 32 ทีมที่มาจากเซเรีย อา, เซเรีย เบ และ เซเรีย เซ เข้าร่วมในรอบสาม, 16 ทีมจะได้ผ่านเข้าสู่รอบสี่. แต่ละนัดในรอบสามจะลงเล่นในวันที่ 11 และ 12 สิงหาคม ค.ศ. 2018.

**รอบสี่**
ทั้งหมด 16 ทีมที่มาจากเซเรีย อา, เซเรีย เบ และ เซเรีย เซ จะเข้าร่วมการแข่งขันในรอบสี่, 8 ทีมจะได้ผ่านเข้าสู่รอบ 16 ทีมสุดท้าย. แต่ละนัดในรอบสี่จะลงเล่นในวันที่ 4, 5 และ 6 ธันวาคม ค.ศ. 2018. เวลาทั้งหมดคือ CET (UTC+1).

**ขั้นที่สอง (รอบสุดท้าย)**

**สายการแข่งขัน**

**รอบ 16 ทีมสุดท้าย**
รอบ 16 ทีมสุดท้ายจะลงเล่นระหว่างวันที่ 12–14 มกราคม ค.ศ. 2019. เวลาทั้งหมดเป็น CET (UTC+1).

**รอบ 8 ทีมสุดท้าย**
รอบ 8 ทีมสุดท้าย จะลงเล่นในวันที่ 29–31 มกราคม ค.ศ. 2019. เวลาทั้งหมดคือ CET (UTC+1).

**รอบรองชนะเลิศ**
รอบรองชนะเลิศ เลกแรกจะลงเล่นในวันที่ 26 และ 27 มกราคม และเลกที่สองในวันที่ 24 เมษายน ค.ศ. 2019. เวลาทั้งหมดคือ CET (UTC+1).

**เลกแรก**

**เลกที่สอง**

**รอบชิงชนะเลิศ**

**อันดับผู้ทำประตู**

**หมายเหตุ**

**ดูเพิ่ม**
 เซเรียอา ฤดูกาล 2018–19

**อ้างอิง**

**แหล่งข้อมูลอื่น**
  ซอคเกอร์เวย์.คอม
หมวดหมู่:โกปปาอีตาเลีย
หมวดหมู่:ฟุตบอลถ้วยอิตาลีในฤดูกาล 2018–19
จินจา

จินจา (Jinja) เป็นเมืองในประเทศยูกันดา ตั้งอยู่ริมฝั่งทางเหนือของทะเลสาบวิกตอเรีย

**ที่ตั้ง**
เมืองอยู่ราว 81 กิโลเมตร (ทางถนน) ทางทิศตะวันออกของกัมปาลา เมืองหลวงและเมืองใหญ่ที่สุดของประเทศยูกันดา
เมืองนี้ตั้งอยู่ที่ชายฝั่งตอนเหนือของทะเลสาบวิกตอเรีย ใกล้ต้นน้ำของแม่น้ำไวท์ไนล์ นครนี้ตั้งอยู่ในระดับความสูงเหนือระดับน้ำทะเลเฉลี่ย 0
จากข้อมูลสำรวจสำมะโนประชากรปี ค.ศ. 2014 จินจาเป็นเขตมหานครที่ใหญ่ที่สุดในเขตจินจาและเป็นเมืองใหญ่เป็นอันดับ 14 ของประเทศ

**อ้างอิง**

**แหล่งข้อมูลอื่น**
หมวดหมู่:เมืองในประเทศยูกันดา
ฟาโน

ฟาโน (Fano) เป็นเมืองและเทศบาลในจังหวัดปีซาโรและอูร์บีโน แคว้นมาร์เค ประเทศอิตาลี เป็นเมืองใหญ่เป็นอันดับ 3 ของแคว้นรองจากอังโกนาและเปซาโร
หมวดหมู่:เมืองในแคว้นมาร์เค
ซากิร ไนค์

ซากิร อับดุลการีม ไนค์ (Zakir Abdul Karim Naik) (เกิด 18 ตุลาคม ค.ศ. 1965) เป็นชาวอินเดียที่นับถือศาสนาอิสลาม มีอาชีพเป็นนักเทศน์อิสลาม และเป็นผู้ก่อตั้งพร้อมกับเป็นประธานขององค์กร Islamic Research Foundation (IRF) รวมถึงผู้ก่อตั้งช่องพีซทีวีในยูทูบ ที่มีคนดูกว่า 200 ล้านคน เขาได้รับการเรียกว่าเป็น "ผู้เชี่ยวชาญด้านศาสนาเปรียบเทียบ" สิ่งที่ทำให้เขาไม่เหมือนกับดะอ์วะฮ์คนอื่นตรงที่ การบรรยายของเขาเป็นภาษาพูด, พูดเป็นภาษาอังกฤษ ไม่ใช่อุรดูหรืออาหรับ และมักใส่เสื้อสูทกับเน็กไท

**ประวัติ**
ซากิร ไนค์เกิดที่มุมไบ รัฐมหาราษฏระ ประเทศอินเดีย เขาศึกษาที่วิทยาลัยคิชินชานด์ เชลลาราม แล้วเรียนต่อสาขาเภสัชศาสตร์ที่วิทยาลัยอาชีวะเภสัชศาสตร์นานาชาติโทปิวาละ และได้ปริญญาสาขาเภสัชศาสตร์และศัลยกรรมศาสตร์ (MBBS) ที่มหาวิทยาลัยมุมไบ
ในปี ค.ศ. 1991 เขาเริ่มทำงานดะอ์วะฮ์ และก่อตั้งองค์กร Islamic Research Foundation (IRF) ส่วนฟัรฮัต ไนค์ ทำงานอยู่ที่ส่วนของผู้หญิงในองค์กร Islamic Research foundation (IRF)
เขากล่าวว่า เขาอยากทำดะอ์วะฮ์เพราะมีแรงบันดาลใจมาจากตอนที่เขาพบกับอะฮ์เหม็ด ดีดัทในปี ค.ศ. 1987 (บางครั้ง ไนค์อาจจะถูกเรียกว่า "ดีดัท พลัส")
แต่ทว่า รัฐบาลของอินเดียได้แบนช่องพีซทีวีในปี ค.ศ. 2012 รายงานจาก เดอะนิวยอร์กไทมส์ ในปี ค.ศ. 2015 ได้กล่าวว่า ทางตำรวจมุมไบได้ขวางเขาในงานสัมภาษณ์ "เพราะเขาสร้างข้อขัดแย้ง" และทางสื่ออินเดียได้ปฏิเสธที่จะถ่ายทอดสดช่องของเขา
ในปี ค.ศ. 2016 ในระหว่างที่กำลังประชุมนั้น เขากล่าวว่าเขาไม่ใช่พลเมืองอินเดีย (Non-Resident Indian; NRI) และรายงานจากมิดเดิลอีสต์โมนิเตอร์ เขาได้รับสิทธิพลเมืองของประเทศซาอุดีอาระเบียในปี ค.ศ. 2017

**การตอบรับ, รางวัล, ตำแหน่ง และเกียรติยศ**
เขาถูกจัดในอันดับที่ 89 บน The Indian Express หัวข้อ "100 ชาวอินเดียที่มีอิทธิพลที่สุดในปี ค.ศ. 2010" พราวีน สวามิ ได้กล่าวถึงเขาว่า "เป็นชาวซาลาฟีที่มีอิทธิพลที่สุดในอินเดีย" ส่วนซานจิฟ บัตตู กล่าวว่าเขามีความรู้ในศาสนาอิสลามมาก แต่มักมีอคติต่อศาสนาอื่น ๆ สะดานันด์ ธูมี ได้เขียนว่าเขา "สร้างภาพของปัจจุบันอย่างระมัดระวัง" เพราะความมีมารยาทของเขา, การใส่เสื้อสูทกับเน็กไท และคำพูดต่อศาสนาอื่น เขาอยู่ในรายชื่อของหนังสือ ชาวมุสลิมที่มีอิทธิพลทั้ง 500 คน ในรุ่นปี ค.ศ. 2009, 2010, 2011, 2012 และ 2013/2014

**อ้างอิง**

**แหล่งข้อมูลอื่น**
 ซากิร ไนค์-  Official Channel on YouTube
หมวดหมู่:บุคคลจากมุมไบ
หมวดหมู่:มุสลิมชาวอินเดีย
หมวดหมู่:ศิษย์เก่าจากมหาวิทยาลัยมุมไบ
ซีเซรู โมไรช์

ซีเซรู โมไรช์ (ภาษาโปรตุเกส “Cicero Moraes” 13 พฤศจิกายน 1982) เป็นดีไซเนอร์สามมิติชาวบราซิลที่เชี่ยวชาญด้านการฟื้นฟูใบหน้าทางนิติวิทยาศาสตร์และการออกแบบและสร้างแบบจำลองขาเทียมของมนุษย์และสัตว์
เขารับผิดชอบสร้างใบหน้าของบุคคลสำคัญทางศาสนาและประวัติศาสตร์นับไม่ถ้วน เช่น แอนโทนีแห่งปาดัว, Lord of Sipan, “Vampire” แห่ง Celakovice และ  นักบุญวาเลนตินุส
ในสาขาสัตวแพทย์ เขาได้ออกแบบและสร้างแบบจำลองขาเทียมแบบดิจิทัลสำหรับสัตว์หลากหลายชนิด เช่น สุนัข ห่าน นกทูแคนนกแก้วมาคอว์ และเต่า

**อ้างอิง**
หมวดหมู่:นักออกแบบชาวบราซิล
หมวดหมู่:บุคคลจากรัฐซังตากาตารีนา
ยุทธนา เทพสถิตย์

ร้อยตำรวจโท ยุทธนา เทพสถิตย์ หรือ หมวดท็อป (7 กันยายน ไม่ทราบปี – ) เป็นรองสารวัตรกองกำกับการตำรวจตระเวนชายแดนที่ 14 (ค่ายพระมงกุฎ) หน่วยทำลายล้างวัตถุระเบิด (อีโอดี) ผู้ประสบเหตุระเบิดที่อำเภอยะหา จังหวัดยะลา ขณะที่ภรรยากำลังตั้งครรภ์ได้ 8 เดือน
เหตุการณ์ดังกล่าวนำมาซึ่งการให้กำลังใจผ่านทางโซเชียลมีเดียจากชาวไทยทั่วประเทศ

**ประวัติ**
ยุทธนา เทพสถิตย์ เดิมเป็นทหารเรืออยู่จังหวัดนราธิวาส 7 ปี ก่อนที่จะรับการเรียกตัวมาช่วยราชการ
วันที่ 14 กันยายน พ.ศ. 2560 เจ้าหน้าที่หน่วยทำลายล้างวัตถุระเบิด (อีโอดี) ตำรวจภูธรจังหวัดยะลา และทหารชุดเก็บกู้ระเบิดเฉพาะกิจอโนทัย ได้ทำการเข้าตรวจสอบระเบิดที่อำเภอยะหา จังหวัดยะลา ทว่า คนร้ายได้กดชนวนระเบิดที่อยู่ในบริเวณใกล้เคียงซ้ำ ส่งผลให้เจ้าหน้าที่ได้รับบาดเจ็บหลายราย หนึ่งในนั้นคือยุทธนา เทพสถิตย์ ที่ตกอยู่ในสภาพวิกฤต รวมถึงดาบตำรวจ อนิรุทธ จันทะวงษ์ และสิบตรี ธเนตร พุทโท ที่เสียชีวิตจากเหตุการณ์เดียวกัน
ยุทธนานอนไม่ได้สติ ในช่วงที่ภรรยากำลังตั้งครรภ์ได้ 8 เดือน เขาสูญเสียกะโหลกหนึ่งซีก ร่างกายซีกซ้ายเป็นอัมพฤกษ์อ่อนแรง ภายหลัง เขาเริ่มพยายามพยักหน้า บีบมือ และเหลือกตาไป–มาเพื่อตอบรับ
ในที่สุด ยุทธนาได้ฟื้นขึ้นมาในวันที่ 19 ตุลาคม พ.ศ. 2560 โดยสามารถขยับมือไปสัมผัสพ่อกับแม่ของเขา

**กรณีเงินบริจาค**
ระหว่างวันที่ 26 ธันวาคม พ.ศ. 2560–31 ธันวาคม พ.ศ. 2561 เป็นช่วงที่มีการรับบริจาคเพื่อซื้อรถเข็นให้แก่ยุทธนา เทพสถิตย์ ผ่านเพจเฟซบุ๊กที่มีผู้ติดตามจำนวนมาก อย่างไรก็ตาม ทางครอบครัวของยุทธนาเผยว่า ไม่ได้รับรถเข็นจากทางเพจ หากแต่ได้รับจากผู้บัญชาการตำรวจภูธรภาค 9 ก่อนที่ทางเพจดังกล่าวโอนเงินให้ในภายหลัง ทางผู้บริจาคจึงตั้งข้อสังเกตถึงความโปร่งใส และขอให้เจ้าหน้าที่ตำรวจทำการตรวจสอบ

**การเยียวยา**
วันที่ 20 ธันวาคม พ.ศ. 2560 พลตำรวจเอก จักรทิพย์ ชัยจินดา ผู้บัญชาการตำรวจแห่งชาติ พร้อมด้วยพลตำรวจโท รณศิลป์ ภู่สาระ ผู้บัญชาการตำรวจภูธรภาค 9 และคณะ ได้เดินทางเข้าเยี่ยมยุทธนา เทพสถิตย์
ส่วนวันที่ 12 มกราคม พ.ศ. 2561 ทางมูลนิธิเพื่อตำรวจไทย นำโดยพลตำรวจโท กิตติโชติ แสงนิล ประธานมูลนิธิ พร้อมด้วยพลตำรวจเอก เหมราช ธารีไทย รองประธาน และคณะ เดินทางเข้าเยี่ยม
จากนั้นในวันที่ 17 มกราคม ของปีเดียวกัน สมเด็จพระเจ้าอยู่หัวมหาวชิราลงกรณ บดินทรเทพยวรางกูร ทรงพระกรุณาโปรดเกล้าโปรดกระหม่อมให้พลเอก ไพบูลย์ คุ้มฉายา องคมนตรี เชิญสิ่งของพระราชทาน มอบแก่ยุทธนา เทพสถิตย์
วันที่ 11 มิถุนายน กองบินตำรวจร่วมกับศูนย์ส่งกลับโรงพยาบาลตำรวจพร้อมทีมแพทย์ ได้เดินทางมารับยุทธนาจากสนามบินหาดใหญ่ เพื่อส่งทำการรักษาต่อไป
และวันที่ 22 มกราคม พ.ศ. 2562 พลตำรวจตรี ไตรรงค์ ผิวพรรณ ผู้บังคับการกองทะเบียนประวัติอาชญากร และคณะ ได้เดินทางมาเพื่อมอบเงินบำรุงขวัญ

**ชีวิตส่วนตัว**
ยุทธนา มีบิดาชื่อ เทพ เทพสถิตย์ ทำงานอยู่ที่กรมชลประทาน จังหวัดเชียงใหม่ และมารดาชื่อ พยูร เทพสถิตย์ ซึ่งได้รับเลือกเป็นแม่ดีเด่นแห่งชาติ ประจำปี 2561
ทั้งนี้ ยุทธนามีภรรยาชื่อ เนตรนรินทร์ ถิ่นกาญจน์ (ชื่อเล่น: กิ๊ฟ) เป็นวิสัญญีแพทย์พยาบาล โดยทั้งคู่มีลูกสาวซึ่งเกิดวันที่ 31 ตุลาคม พ.ศ. 2560 ชื่อ เอวา

**อ้างอิง**
หมวดหมู่:ตำรวจชาวไทย
หมวดหมู่:ทหารเรือชาวไทย
หมวดหมู่:ผู้ทำลายล้างวัตถุระเบิด
หมวดหมู่:ผู้รอดชีวิตจากการระเบิด
หมวดหมู่:บุคคลจากโรงเรียนนวมินทราชูทิศ พายัพ
หมวดหมู่:พุทธศาสนิกชนชาวไทย
นาโอโกะ ยามาดะ

นาโอโกะ ยามาดะ (Yamada Naoko) เป็นแอะนิเมเตอร์ ผู้กำกับซีรีส์โทรทัศน์และภาพยนตร์ชาวญี่ปุ่น โดยเป็นผู้กำกับซีรีส์อนิเมะเค-อง! ก๊วนดนตรีแป๋วแหววและตลาดป่วน ก๊วนทามาโกะ และภาพยนตร์แอนิเมชันรักไร้เสียง ให้กับเกียวโตแอนิเมชัน

**วัยเด็ก**
ยามาดะเกิดเมื่อวันที่ 28 พฤศจิกายน พ.ศ. 2527 ที่จังหวัดเกียวโต สมัยเด็กเธอชื่นชอบการวาดรูปและมักจะลอกภาพจากการ์ตูน แพตเลเบอร์ และ ดราก้อนบอล  เธอเข้าร่วมชมรมวอลเลย์บอลขณะที่เรียนชั้นประถมศึกษา และเข้าชมรมเทนนิสและชมรมถ่ายภาพขณะเรียนชั้นมัธยมศึกษา จากนั้นยามาดะได้เข้าศึกษาต่อที่มหาวิทยาลัยศิลปะและการออกแบบเกียวโต โดยเรียนการวาดภาพสีน้ำมันและได้เข้าร่วมชมรมสเปเชียลเอฟเฟกต์

**อาชีพด้านแอนิเมชัน**
แต่เดิมยามาดะตั้งใจเข้าทำงานในธุรกิจภาพยนตร์หลังจบการศึกษา แต่เปลี่ยนใจไปสมัครเข้าเกียวโตแอนิเมชันหลังจากเห็นโฆษณา งานแรกที่ยามาดะได้รับมอบหมายคือการสร้างฉากอินบีทวีน (inbetween) ให้กับซีรีส์อินุยาฉะ เทพอสูรจิ้งจอกเงิน ก่อนที่จะเลื่อนขึ้นไปเป็นคีย์แอะนิเมเตอร์ในวิชวลโนเวลแอร์
หลังจากที่ยามาดะได้เป็นผู้กำกับตอน (episode director) ในวิชวลโนเวลแคลนนาดแล้ว ยามาดะได้รับข้อเสนอให้เป็นผู้กำกับอย่างเต็มตัวครั้งแรกกับซีรีส์เค-อง! ก๊วนดนตรีแป๋วแหวว ซึ่งสร้างจากมังงะสี่ช่องแนวเสี้ยวชีวิตชื่อเดียวกัน ซีรีส์นี้ประสบความสำเร็จอย่างมาก โดยมีภาคต่อและภาพยนตร์ออกมาหลังจากนั้นด้วย ใน พ.ศ. 2556 เธอกำกับซีรีส์ตลาดป่วน ก๊วนทามาโกะตามด้วยภาพยนตร์ทามาโกะ เลิฟสตอรี (Tamako Love Story) ในปีถัดมา ซึ่งทามาโกะ เลิฟสตอรีนั้นทำให้ยามาดะได้รับรางวัลหน้าใหม่ยอดเยี่ยมจากเทศกาลศิลปะสื่อแห่งประเทศญี่ปุ่น (Japan Media Arts Festival) โดยในภาพยนตร์เรื่องนี้เธอเขียนสตอรีบอร์ดของทั้งเรื่องด้วยตัวเองและยังเขียนเนื้อร้องเพลงประกอบได้แก่ Everybody Loves Somebody ด้วย ผลงานต่อไปของยามาดะคือภาพยนตร์เรื่อง รักไร้เสียง ซึ่งสร้างจากมังงะชื่อเดียวกันซึ่งตีแผ่ประเด็นการรังแกกันในโรงเรียนและความพิการทางร่างกายในประเทศญี่ปุ่น รักไร้เสียงเปิดตัวเป็นอันดับที่สองในบ็อกซ์ออฟฟิศของญี่ปุ่น และทำรายได้รวม 2.3 พันล้านเยน ซึ่งเป็นอันดับที่ 19 ของภาพยนตร์ในประเทศญี่ปุ่นใน พ.ศ. 2559 ภาพยนตร์เรื่องนี้ยังได้รับการเสนอชื่อเข้าชิงรางวัลอีกหลายรางวัล รวมทั้งรางวัลภาพยนตร์ยอดเยี่ยมไมนิจิ (Mainichi Film Awards) สาขาภาพยนตร์แอนิเมชันยอดเยี่ยมและรางวัลภาพยนตร์ยอดเยี่ยมแห่งประเทศญี่ปุ่น (Japan Academy Prize) สาขาภาพยนตร์แอนิเมชัน
ยามาดะมองว่าส่วนสำคัญที่สุดของการเป็นผู้กำกับภาพยนตร์คือการสังเกตผู้คน เธอนิยามตัวเองว่าเป็นผู้กำกับแนว method ซึ่งเน้นอารมณ์และความคิดของตัวละคร โดยผลงานของเธอเป็นที่ยอมรับว่าสามารถใช้อวัจนภาษาเพื่อถ่ายทอดความรู้สึกของตัวละครออกมาได้อย่างดี
ยามาดะลาออกจากเกียวโตแอนิเมชันใน พ.ศ. 2563 หลังจากลาออก เธอได้กำกับซีรีส์โอเอ็นเอ เรื่องของเฮเกะ ให้กับสตูดิโอไซนซ์ซารุ

**ผลงาน**

**ผู้กำกับ**
เค-อง! ก๊วนดนตรีแป๋วแหวว
**เค-อง! (ซีรีส์โทรทัศน์ พ.ศ. 2552)
**เค-อง!: ไลฟ์เฮาส์! (โอวีเอ พ.ศ. 2553)
**เค-อง
(ซีรีส์โทรทัศน์ พ.ศ. 2553)
**เค-อง
 แผนการ
(โอวีเอ พ.ศ. 2554)
**เค-อง! เดอะมูฟวี (ภาพยนตร์ พ.ศ. 2554)
*ตลาดป่วน ก๊วนทามาโกะ
**ตลาดป่วน ก๊วนทามาโกะ (ซีรีส์โทรทัศน์ พ.ศ. 2556)
**ทามาโกะ เลิฟสตอรี (ภาพยนตร์ พ.ศ. 2557)
*รักไร้เสียง (ภาพยนตร์ พ.ศ. 2559)
*ลิซแอนด์เดอะบลูเบิร์ด (ภาพยนตร์ พ.ศ. 2561)- เรื่องของเฮเกะ (โอเอ็นเอ พ.ศ. 2564)

**อ้างอิง**

**แหล่งข้อมูลอื่น**
 39705- nm2210720
หมวดหมู่:บุคคลจากจังหวัดเกียวโต
หมวดหมู่:ผู้กำกับภาพยนตร์ชาวญี่ปุ่น
หมวดหมู่:เกียวโตแอนิเมชัน
หมวดหมู่:ผู้หญิงในวงการการ์ตูนญี่ปุ่น
หมวดหมู่:แอะนิเมเตอร์ชาวญี่ปุ่น
ยูยะ โอซาโกะ

ยูยะ โอซาโกะ (Ōsako Yūya) เป็นนักฟุตบอลชาวญี่ปุ่นซึ่งเล่นในตำแหน่งกองหน้าให้กับสโมสรวิสเซล โกเบและทีมชาติญี่ปุ่น

**ประวัติในวงการฟุตบอล**

**คาชิมะ แอนต์เลอส์**

**1860 มิวนิก**
ในวันที่ 6 มกราคม พ.ศ. 2557 โอซาโกะเซ็นสัญญาเข้าร่วมกับสโมสรเทเอสเฟา 1860 มิวนิกเพื่อลงแข่งขันในครึ่งหลังของฤดูกาล 2014–2015 ในการแข่งขันนัดแรกกับฟอร์ทูนาดึสเซิลดอร์ฟ เขาสามารถทำประตูขึ้นนำได้ก่อนจะเสมอกันไป 1–1 และสามารถทำประตูไปได้ 6 ประตูจากการลงแข่งขัน 15 นัด

**แอร์สเทอ เอ็ฟเซ เคิล์น**
เดือนมิถุนายน พ.ศ. 2557 โอซาโกะเซ็นสัญญาย้ายเข้าไปร่วมกับสโมสรแอร์สเทอ เอ็ฟเซ เคิล์นเป็นเวลา 3 ปี โดยมีรายงานข่าวว่าต้นสังกัดเดิมของโอซาโกะได้แก่คาชิมะ แอนต์เลอส์และ 1860 มิวนิกได้รับค่าตัวจากการย้าย 1.5 ล้านยูโรและ 500,000 ยูโรตามลำดับ เดือนตุลาคม พ.ศ. 2559 โอซาโกะตกลงต่อสัญญากับเคิล์นจนถึงช่วงฤดูร้อน พ.ศ. 2563 ในวันที่ 28 เมษายน พ.ศ. 2561 โอซาโกะลงแข่งขันในนัดที่เคิล์นแพ้เอ็สเซ ไฟรบวร์คด้วยผล 3–2 และตกชั้นในนัดนั้น

**แวร์เดอร์เบรเมิน**
16 พฤษภาคม พ.ศ. 2561 มีรายงานประกาศว่าโอซาโกะจะย้ายไปเข้าร่วมกับแวร์เดอร์เบรเมินในฤดูกาล 2018–19 นัดแรกที่ลงแข่งขันเป็นการแข่งขันเดเอ็ฟเบ-โพคาลรอบแรก พบกับวอร์มาเตีย วอร์มส์ในวันที่ 19 สิงหาคม พ.ศ. 2561 โอซาโกะทำประตูแรกด้วยลูกโหม่งและสามารถเอาชนะไปได้ด้วยผล 6–1

**ผลงานระดับนานาชาติ**
โอซาโกะมีรายชื่อในทีมชาติญี่ปุ่นเข้าแข่งขันฟุตบอลโลก 2018 ที่รัสเซีย โดยในการแข่งขันนัดแรกพบกับทีมชาติโคลอมเบีย ลูกโหม่งของโอซาโกะทำให้ญี่ปุ่นชนะโคลอมเบียด้วยผล 2–1 และกลายเป็นประตูประวัติศาสตร์ที่ทำให้ญี่ปุ่นกลายเป็นชาติแรกจากเอเชียที่สามารถเอาชนะชาติจากอเมริกาใต้ได้

**สถิติ**

**สโมสร**
1รวมทั้งเอเอฟซีแชมเปียนส์ลีก
2รวมทั้งเจแปนนิส ซูเปอร์คัพและซูรูงะแบงก์แชมเปียนชิป

**ระดับนานาชาติ**

**ประตูในนามทีมชาติ**
ประตูของทีมชาติญี่ปุ่นจะแสดงก่อน ตามด้วยประตูของทีมชาติคู่แข่ง

**เกียรติประวัติ**

**สโมสร**
คาชิมะ แอนต์เลอส์
*เจลีก ดิวิชัน 1: 2009
*ฟุตบอลชิงถ้วยพระราชทานสมเด็จพระจักรพรรดิ: 2010
*เจลีกคัพ: 2011, 2012
*เจแปนนิส ซูเปอร์คัพ: 2009, 2010
*ซูรูงะแบงก์แชมเปียนชิป: 2012, 2013

**ทีมชาติ**
ฟุตบอลชิงแชมป์แห่งชาติเอเชียตะวันออก: 2013

**รางวัลเฉพาะตัว**
ผู้เล่นทรงคุณค่าในเจลีกคัพ: 2011
*ผู้ทำประตูสูงสุดในเจลีกคัพ: 2012

**อ้างอิง**

**แหล่งข้อมูลอื่น**
275136- ยูยะ โอซาโกะ date=2013-11-12  – Yahoo! Japan sports - Sponichi date=2016-11-27  
หมวดหมู่:นักฟุตบอลชาวญี่ปุ่น
หมวดหมู่:นักฟุตบอลทีมชาติญี่ปุ่น
หมวดหมู่:ผู้เล่นในบุนเดิสลีกา
หมวดหมู่:บุคคลจากจังหวัดคาโงชิมะ
หมวดหมู่:กองหน้าฟุตบอล
หมวดหมู่:ผู้เล่นในฟุตบอลโลก 2018
หมวดหมู่:ผู้เล่นในเอเชียนคัพ 2019
หมวดหมู่:ประเทศฟิลิปปินส์ในปี พ.ศ. 2562

หมวดหมู่:เหตุการณ์ในประเทศฟิลิปปินส์แบ่งตามปี
หมวดหมู่:พ.ศ. 2562
จังหวัดเคาเต็ง

จังหวัดเคาเต็ง เป็นหนึ่งในเก้าจังหวัดของประเทศแอฟริกาใต้ 
เคาเต็งตั้งอยู่ใน Highveld เป็นจังหวัดที่เล็กที่สุดในประเทศแอฟริกาใต้ คิดเป็นเพียง 1.5% ของพื้นที่ทั้งหมด อย่างไรก็ตามจังหวัดนี้มีลักษณะเป็นเมืองสูงที่มีเมืองที่ใหญ่ที่สุดของประเทศ โจฮันเนสเบิร์ก, เมืองหลวงการบริหาร พริทอเรีย, และพื้นที่ขนาดใหญ่อื่น ๆ เช่น Midrand และ Vanderbijlpark  จน2018 เคาเต็งเป็นจังหวัดที่มีประชากรมากที่สุดในแอฟริกาใต้ มีประชากรประมาณ 16.1 ล้านคนตามการประมาณการช่วงกลางปี 2565 “เคาเต็ง” มีความหมายว่า "สถานที่แห่งทองคำ"

**การแบ่งเขตการปกครอง**

**เทศบาลเขต**
 Sedibeng District
** Emfuleni
** Lesedi
** Midvaal- West Rand District
** Merafong City
** Mogale City
** Rand West City

**เทศบาลเมือง**
 Tshwane Metropolitan Municipality (พริทอเรีย)- Johannesburg Metropolitan Municipality- Ekurhuleni Metropolitan Municipality
อดีตเขต Metsweding ประกอบด้วย Nokeng Tsa Taemane และ Kungwini ในภาคเหนือของจังหวัดได้รวมกับชเวนในปี 2011 

**เมืองต่าง ๆ**
 Alberton- Alexandra- Benoni- Boksburg- Bronkhorstspruit - Brakpan - Carletonville- Centurion- Cullinan - Edenvale- Ga-Rankuwa- Germiston- Hammanskraal - Heidelberg- Johannesburg- Kempton Park- Krugersdorp- Mabopane- Magaliesburg- Meyerton- Midrand- Nigel- Parkhurst- Pretoria- Randburg- Roodepoort - Rosebank- Sandton- Soweto- Springs- Tembisa- Vanderbijlpark- Vereeniging

**อ้างอิง**

**แหล่งข้อมูลอื่น**
เคาเต็ง- Gauteng Provincial Government- Gauteng Tourism Authority- Mashatile elected to lead Gauteng
เคาเต็ง
หมวดหมู่:รัฐและดินแดนที่ก่อตั้งในปี พ.ศ. 2537
กีฬามหาวิทยาลัยแห่งประเทศไทย ครั้งที่ 46

กีฬามหาวิทยาลัยแห่งประเทศไทย ครั้งที่ 46 หรือ "ราชภัฏอุบลราชธานีเกมส์" จัดที่จังหวัดอุบลราชธานี โดยมีมหาวิทยาลัยราชภัฏอุบลราชธานีเป็นเจ้าภาพจัดการแข่งขัน ระหว่างวันที่ 11–20 มกราคม พ.ศ. 2562

**สัญลักษณ์การแข่งขันและมาสคอต**

**สัญลักษณ์การแข่งขัน**
มหาวิทยาลัยราชภัฏอุบลราชธานี เป็นมหาวิทยาลัย  “ราชภัฏ” แห่งแรก ที่ได้รับเกียรติให้เป็นเจ้าภาพจัดการแข่งขันกีฬามหาวิทยาลัย แห่งประเทศไทย โดยมหาวิทยาลัยตั้งอยู่ในพื้นที่จังหวัดอุบลราชธานี  ที่อยู่ทางด้านตะวันออกสุดและเป็นพื้นที่ที่เห็นแสงอาทิตย์จังหวัดแรกของประเทศ
สัญลักษณ์การแข่งขัน ออกแบบเป็นลายสานรูปดวงอาทิตย์ ที่สื่อความถึงจังหวัดอุบลราชธานี และลายสานที่สื่อถึง “ความสามัคคี” อันเป็นเป้าหมายของการแข่งขันกีฬา และสื่อถึง “ภูมิปัญญาท้องถิ่น” ซึ่งเป็นปณิธานของมหาวิทยาลัยราชภัฏในการเป็น  “สถาบันอุดมศึกษาเพื่อการพัฒนาท้องถิ่น” 
สีของเส้นสาน ใช้สีตามตราประจำมหาวิทยาลัยราชภัฏ ซึ่งเป็นตราพระราชลัญจกรประจำพระองค์ของในหลวงรัชกาลที่ 9 พระผู้พระราชทานนามมหาวิทยาลัย “ราชภัฏ”- สีน้ำเงิน: สถาบันพระมหากษัตริย์ผู้ให้กำเนิด และพระราชทานนาม “มหาวิทยาลัยราชภัฏ”  - สีเขียว: แหล่งที่ตั้งในท้องถิ่น แหล่งธรรมชาติ และสิ่งแวดล้อมที่สวยงาม  - สีทอง: ความเจริญรุ่งเรืองทางภูมิปัญญา  - สีส้ม: ความรุ่งเรืองของศิลปวัฒนธรรมท้องถิ่น  - สีขาว: ความคิดอันบริสุทธิ์ของนักปราชญ์แห่งพระบาทสมเด็จพระปรมินทรมหาภูมิพลอดุลยเดช

**มาสคอต**
“อ้ายบัวหมาน กับ กะปอมน้อย”  
“อ้ายบัวหมาน” เป็นเด็กอีสานมีผมทรงดอกบัว ถือคบเพลิงรูปโลกุตระ อันหมายถึงการแข่งขันกีฬาของปัญญาชนที่จัดแข่งขันในจังหวัดอุบลราชธานี ซึ่งเป็น “เมืองนักปราชญ์” มีผ้าขาวม้า อัตลักษณ์ท้องถิ่นอีสาน และผ้าลายกาบบัว ลายผ้าประจำจังหวัดอุบลราชธานีคาดที่เอว โดย“อ้ายบัวหมาน” มีหนังสติ๊ก (ของเล่นเด็กอีสาน) เหน็บไว้ที่เอวและมี “กะปอมน้อย” (ชื่อกิ้งก่าในภาษาอีสาน) เป็นสัตว์อัตลักษณ์ในวิถีชีวิตของเด็กอีสานเกาะอยู่ที่ผ้าขาวม้า

**คำขวัญการแข่งขัน**

**สนามแข่งขัน**

**สถาบันอุดมศึกษาที่เข้าร่วมแข่งขัน**
สถาบันอุดมศึกษาที่ส่งนักกีฬาเข้าร่วมการแข่งขันกีฬามหาวิทยาลัยแห่งประเทศไทย ครั้งที่ 46 มีจำนวนทั้งสิ้น 104 สถาบัน ได้แก่

**การแข่งขัน**

**ชนิดกีฬา**
 กรีฑา- ว่ายน้ำ- บาสเกตบอล- วอลเลย์บอล- แบดมินตัน- เซปักตะกร้อ- เทควันโด- ฟุตซอล- เทนนิส- ดาบสากล- เทเบิลเทนนิส- มวยสากลสมัครเล่น- ยิงปืน- ยูโด- ฮอกกี้- วอลเลย์บอลชายหาด- เปตอง- เรือพาย- ลีลาศ- ปันจักสีลัต- รักบี้ฟุตบอล- ยิวยิตสู- คาราเต้-โด- กอล์ฟ- แฮนด์บอล- ปีนหน้าผา- เอแมท- เพาะกายและฟิตเนส- ครอสเวิร์ด- บริดจ์- หมากกระดาน- มวยไทยสมัครเล่น- ดาบไทย
กีฬาสาธิต- อีสปอร์ต- ลอนโบวล์ส

**ตารางการแข่งขัน**

**สรุปเหรียญการแข่งขัน**
สรุปเหรียญการแข่งขันกีฬามหาวิทยาลัยแห่งประเทศไทย ครั้งที่ 46 เฉพาะ 10 อันดับแรก
เจ้าภาพ

**อ้างอิง**

**แหล่งข้อมูลอื่น**
หมวดหมู่:กีฬามหาวิทยาลัยแห่งประเทศไทย
หมวดหมู่:มหาวิทยาลัยราชภัฏอุบลราชธานี
หมวดหมู่:การแข่งขันกีฬาในจังหวัดอุบลราชธานี
ชูนาครห์

ชูนาครห์ ชู-นา-คะ-ระ (जूनागढ़) หรือ ชุนาคฒ (જુનાગઢ) เป็นศูนย์กลางปกครองของเขตชูนาครห์ในรัฐคุชราต ประเทศอินเดีย เป็นเมืองใหญ่เป็นอันดับ 7 ของรัฐ ตั้งอยู่ตีนเขาของทิวเขาคิรนาร (Girnar hills) อยู่ทางทิศตะวันตกเฉียงใต้ราว 355 กิโลเมตรจากคานธีนคร (เมืองหลวงของรัฐ) และอัห์มดาบาด 
หลังจากการต่อสู้ในระยะสั้น ๆ ระหว่างอินเดียกับปากีสถาน ชูนาครห์จึงได้เป็นส่วนหนึ่งของอินเดียเมื่อวันที่ 9 พฤศจิกายน ค.ศ. 1947 โดยเป็นส่วนหนึ่งของรัฐเสาราษฏระและต่อมาคือรัฐบอมเบย์ จนในปี ค.ศ. 1960 หลังจากการเคลื่อนไหวมหาคุชราต จึงได้อยู่ในรัฐใหม่คือ รัฐคุชราต

**อ้างอิง**
หมวดหมู่:เมืองในรัฐคุชราต
การ์ลอวัตส์

การ์ลอวัตส์ (Karlovac, pron) เป็นนครและเทศบาลทางตอนกลางของประเทศโครเอเชีย จากข้อมูลสำรวจประชากรปี ค.ศ. 2011 เมืองมีประชากร 55,705 คน
การ์ลอวัตส์เป็นเมืองศูนย์กลางการปกครองของเทศมณฑลการ์ลอวัตส์ เมืองตั้งอยู่บนเส้นทางหลวงสายซาเกร็บ-ริเยกา และบนเส้นทางรถไฟ อยู่ห่างจากกรุงซาเกร็บทางทิศใต้-ตะวันตกราว 56 กิโลเมตร (35 ไมล์) และอยู่ห่างจากริเยกา 130 กิโลเมตร (81 ไมล์)

**อ้างอิง**
หมวดหมู่:เมืองในประเทศโครเอเชีย
พิต คอร์เดอร์

พิต คอร์เดอร์
สตีเวน พิต คอร์เดอร์ （Stephen Pit Corder; เกิดเมื่อวันที่ 6 ตุลาคม 1918 – 27 มกราคม 1990 เป็นที่รู้จักกันดีว่าเป็นศาสตราจารย์ด้านภาษาศาสตร์ประยุกต์ （Applied Linguistic） ณ มหาวิทยาลัยเอดินบะระและผลงานด้านวิชาการที่สร้างชื่อเสียงคือ การศึกษาการวิเคราะห์ความผิดพลาด (Error Analysis).  พิต คอร์เดอร์ ดำรงตำแหน่งประธานสมาคมภาษาศาสตร์ประยุกต์ระหว่างปี ค.ศ. 1967-70 และเป็นผู้พัฒนาด้านภาษาศาสตร์ประยุกต์ในสหราชอาณาจักร

**ชีวิตของพิท คอร์เดอร์**
พิต คอร์เดอร์ เกิดที่ บ้านเลขที่ 4 บูมทาม เทอร์เรซ เมืองยอร์ก พ่อของเขาชื่อ ฟิลิป คอร์เดอร์ （เกิดเมื่อปี 1885）เป็นครูโรงเรียนมัธยม （schoolteacher of English origin）แม่ชื่อ โจฮานนา แวน เดอ เมอร์ส เป็นชาวเนเธอร์แลนด์ （เกิดเมื่อปี 1887） พิตเรียนที่โรงเรียนบูมทามซึ่งเป็นโรงเรียนที่พ่อของเค้าเป็นหัวหน้า（master）เค้าได้ไปศึกษาต่อด้านภาษาสมัยใหม่ที่วิทยาลัยเมอร์ตัน ออกซ์ฟอร์ด เมื่อปี 1936 จนถึงปี 1939
หลังจากเรียนจบที่ออกซ์ฟอร์ดแล้ว คอร์เดอร์สอนที่วิทยาลัย Great Ayton Friends’ School จนกระทั่งได้ไปทำหน้าที่ใน Friends’ Ambulance Unit during World War II ในประเทศฟินแลนด์และประเทศอียิปต์ ในปี 1946 เขาสมรสกับแนนซี่ พรอคเตอร์ (เกิดเมื่อ 1916) ซึ่งเป็นญาติลำดับที่สองของเค้า มีลูกชายด้วยกัน 2 คนและลูกสาว 1 คน

**อาชีพ**
หลังจากสงครามสงบลง คอร์เดอร์ทำงานกับ บริติชเคาน์ซิลในประเทศออสเตรีย ประเทศตุรกี ประเทศจาไมกาและประเทศโคลัมเบีย ระหว่างนั้นเขาทำการสอนในชั้นเรียน ออกแบบเนื้อหารายวิชาสอน และเตรียมสื่อและอุปกรณ์สมัยใหม่ในการสอนภาษาอังกฤษ ในปี ค.ศ.1957 คอร์เดอร์ได้เข้าร่วมสอนในคณะภาษาศาสตร์ประยุกต์ มหาวิทยาลัยเอดินบะระ แม้ว่าบริทิชเคาน์ซิลได้จ้างให้เค้าทำงานต่อ บริติชเคาน์ซิลมีความต้องการผู้เชี่ยวชาญด้านภาษาศาสตร์ประยุกต์สำหรับการขยายสาขาทั่วโลก คอร์เดอร์ได้เรียน diploma ด้านภาษาศาสตร์ประยุกต์พื่อที่จะสนองความต้องการของบริทิชเคาท์ซิลซึ่งต้องการผู้เชี่ยวชาญด้านภาษาศาสตร์ประยุกต์ หลังจากเรียนได้ 1 ปีบริทิชเคาซิลได้ส่งคอร์เดอร์ไปทำงานที่ประเทศไนจีเรีย เค้าได้ช่วยพัฒนาสื่อการเรียนการสอนด้านภาษาสำหรับสื่อโทรทัศน์
หลังจากคอร์เดอร์ออกจากบริทิชเคาท์ซิลอย่างไรก็ตามชีวประวัติของเขาในพจนานุกรมชีวประวัตินานาชาติออกซ์ฟอร์ด เขาเป็นคนที่สองของมหาวิทยาลัยลีด และได้ออกจากองค์กรในปี ค.ศ.1964 เมื่อได้ดำรงตำแหน่งผู้อำนวยการคณะภาษาศาสตร์ประยุกต์ มหาวิทยาลัยเอดินบะระ คอร์เดอร์ทำงานอยู่ที่มหาวิทยาลัยเอดินบะระตลอดชีวิตการเป็นศาสตราจารย์

**อ้างอิง **
1"Notes on the History of the British Association for Applied Linguistics" (PDF). British Association for Applied Linguistics. Archived from the original (PDF) on 29 October 2012. Retrieved 30 December 2012.
2.Byram, Michael, ed. (2000). "Applied linguistics". Routledge Encyclopedia of Language Teaching and Learning. London: Routledge. p. 33.
3.Davies, Alan. "Corder, Stephen Pit (1918–1990)". Oxford Dictionary of National Biography (online ed.). Oxford University Press. doi:10.1093/ref:odnb/69741. (Subscription or UK public library membership required.)
4.Woodland, Jenny, ed. (2011). Bootham School Register. York, England: Bootham Old Scholars Association. OCLC 844773709.
5.Levens, R.G.C., ed. (1964). Merton College Register 1900-1964. Oxford: Basil Blackwell. p. 274.
6."Talking shop: Pit Corder on language teaching and applied linguistics". ELT Journal. 40 (3): 185–190. 1986. doi:10.1093/elt/40.3.185.
1990
จังหวัดอาเลสซันเดรีย

จังหวัดอาเลสซันเดรีย (อิตาลี: Provincia di Alessandria) เป็นจังหวัดของอิตาลีที่มีประชากรประมาณ 425,000 คน ซึ่งเป็นส่วนหนึ่งของส่วนตะวันออกเฉียงใต้ของแคว้นปีเยมอนเต เมืองหลวงของจังหวัดคือเมืองอะเลสซันเดรีย
มีพื้นที่ mi2 เป็นจังหวัดที่ใหญ่เป็นอันดับสามของปีเยมอนเตหลังจากจังหวัดชูเนโอและเทศบาลเมืองตูริน  ไปทางทิศเหนือติดกับจังหวัดแวร์เชลลี และไปทางทิศตะวันตกใน เทศบาลเมืองตูรินและจังหวัดอัสติ  มันแบ่งชายแดนภาคใต้กับลีกูเรีย (จังหวัดซาโวนาและเทศบาลเมืองเจนัว)  มุมตะวันออกเฉียงใต้ของมันสัมผัสกับจังหวิดปีอาเชนซา ใน แคว้นเอมีเลีย-โรมัญญา ในขณะที่ทางตะวันออกมีพรมแดนติดกับจังหวัดปาเวียในแคว้นลอมบาร์เดีย
หมวดหมู่:จังหวัดของประเทศอิตาลี
หมวดหมู่:ตอนของการ์ตูนญี่ปุ่นที่ ThaiTitle มีคันจิ

บทความในหมวดหมู่นี้จะต้องย้ายชื่อตอนที่เป็นคันจิใน ThaiTitle ไปอยู่ใน KanjiTitle (ดังตัวอย่างใน  link นี้) ในการแก้ไขบทความในโหมดการแก้ไขแบบต้นฉบับ โดยสามารถใช้วิธีการดังนี้,
วิธีที่ 1
ใช้เครื่องมือ "ค้นหาและแทนที่" ,
# ช่อง "ค้นหาข้อความ" ให้กรอกข้อความ,
#:(\s*\|\s*)(ThaiTitle)(\s*=\s*)(?:(}*?)\s?((}*ぁ-鿋}*))|(}*ぁ-鿋}*?))(\s*})
#:(จะต้องไม่มี space ใดๆ อยู่ด้านหน้าของข้อความ)
# ช่อง "แทนที่ด้วย" ให้กรอกข้อความ,
#:$1$2$3$4$1KanjiTitle$3$5$6$7
#:(จะต้องไม่มี space ใดๆ อยู่ด้านหน้าของข้อความ)
# ติ๊กถูกที่ช่อง "ค้นหาโดยคำนึงถึงตัวพิมพ์เล็ก-ใหญ่" และ "ให้ข้อความค้นหาเป็นนิพจน์ปรกติ"
# click "แทนที่ทั้งหมด"
# บันทึกหน้าบทความนั้น
วิธีที่ 2
ใช้ javascript bookmarklet ด้วย code ต่อไปนี้,
javascript:(function(a,b){var t=document.getElementById('wpTextbox1');var s=t.value;var c=;var l;while((l=(s.match(a)
).length)>0){s=s.replace(a,b);c.push(l)}if(c.length KanjiTitle (count='+c.join('+')+')'})(/(\s*\|\s*)(ThaiTitle)(\s*=\s*)(?:(}*?)\s?((}*ぁ-鿋}*))|(}*ぁ-鿋}*?))(\s*})/g,'$1$2$3$4$1KanjiTitle$3$5$6$7');void(0)
พระยาประชากิจกรจักร์ (แช่ม บุนนาค)

พระยาประชากิจกรจักร์ นามเดิม แช่ม เป็นขุนนางในสกุลบุนนาค อดีตกรรมการศาลฎีกา ผู้เรียบเรียงพงศาวดารโยนก

**ประวัติ**
พระยาประชากิจกรจักร์ มีนามเดิม แช่ม เป็นบุตรพระพรหมธิบาล (จอน) กับนางเปรม โดยบิดาเป็นบุตรสมเด็จเจ้าพระยาบรมมหาประยูรวงศ์ (ดิศ บุนนาค) กับหม่อมก้อนทอง ได้ศึกษากฎหมายในสำนักพระเจ้าบรมวงศ์เธอ กรมหลวงพิชิตปรีชากร

**การรับราชการ**
นายแช่มเริ่มรับราชการในหน้าที่มหาดเล็กในรัชสมัยพระบาทสมเด็จพระจุลจอมเกล้าเจ้าอยู่หัว ในปี พ.ศ. 2426 ได้รับบรรดาศักดิ์เป็นขุนประชาคดีกิจ ถึงวันที่ 18 ตุลาคม พ.ศ. 2432 จึงเลื่อนเป็นหลวงประชาคดีกิจ มีตำแหน่งราชการในกรมมหาดไทย ถือศักดินา 600 และเป็นพระประชาคดีกิจ ตามลำดับ ในวันที่ 9 มิถุนายน พ.ศ. 2436 จึงโปรดให้กระทรวงมหาดไทยส่งสัญญาบัตรไปพระราชทานเลื่อนเป็นพระยาประชากิจกรจักร์ ตำแหน่งข้าหลวงรับราชการในหัวเมือง สังกัดกระทรวงมหาดไทย ถือศักดินา 1000 และเป็นกรรมการตรวจตัดสินความฎีกาตั้งแต่วันที่ 26 มิถุนายน พ.ศ. 2446 
นอกจากนี้พระยาประชากิจกรจักร์ยังบริจาคทรัพย์ 300 บาทช่วยสร้างระเบียงวัดประยุรวงศาวาสวรวิหาร

**อนิจกรรม**
พระยาประชากิจกรจักร์ ป่วยเป็นวัณโรค จนต้องพักจากหน้าที่กรรมการศาลฎีกาตั้งแต่วันที่ 9 กันยายน พ.ศ. 2450 และถึงแก่อนิจกรรมเมื่อวันที่ 14 ตุลาคม

**ครอบครัว**
พระยาประชากิจกรจักร์สมรสกับคุณหญิงปราย มีบุตร 4 ได้แก่
# จมื่นเทพศิรินทร์ (ประณีต บุนนาค)
# จ่าแกว่นประกอบการ (ประสิทธิ์ บุนนาค)
# นายสดจำลอง (ประเสริฐ บุนนาค)
# นายพันตำรวจเอก พระราชญาติรักษา (ประกอบ บุนนาค)

**งานประพันธ์**
 โคลงภาพเรื่องรามเกียรติ์ที่วัดพระศรีรัตนศาสดาราม ห้องที่ 87 รวมโคลง 28 บท (แต่งเมื่อเป็นนักเรียน)- ว่าด้วยภาษาต่าง ๆ ในสยามประเทศ- โคลงยอพระเกียรติสมเด็จพระเจ้าบรมวงศ์เธอ เจ้าฟ้ามหามาลา กรมสมเด็จพระบำราบปรปักษ์ โคลงที่ 27 คชกรรมสาตร  - ลูกขุนคือผู้ใด- พงศาวดารโยนก- ประวัติพระพุทธสาสนา- ประวัติสาสนา

**เครื่องราชอิสริยาภรณ์**

**อ้างอิง**
เชิงอรรถ
บรรณานุกรม-  จำนวนหน้า = 496

**แหล่งค้นคว้าเพิ่มเติม**
  นิตยาภรณ์ พรมปัญโญ. “แช่ม บุนนาค กับการสร้างต้นตำนานอุไทย: ประวัติศาสตร์แบบใหม่ ต้นกำเนิดชนชาติไทยและการย้ายถิ่นฐานของชนชาติไทย (ค.ศ. 1889-1890.” วารสารไทยคดีศึกษา 20, 1 (ม.ค.-มิ.ย. 2466): 172-204.
หมวดหมู่:นักภาษาศาสตร์ชาวไทย
หมวดหมู่:นักประวัติศาสตร์ชาวไทย
หมวดหมู่:บรรดาศักดิ์ชั้นพระยา
หมวดหมู่:ผู้ได้รับเครื่องราชอิสริยาภรณ์ ท.จ. (ฝ่ายหน้า)
หมวดหมู่:สกุลบุนนาค
หมวดหมู่:เสียชีวิตจากวัณโรค
หมวดหมู่:นักฟุตบอลชาวจีน

ชาวจีนที่เป็นนักฟุตบอล
(สำหรับ นักฟุตบอลที่เล่นฟุตบอลอาชีพในลีกของจีน ให้ดูที่หมวดอื่น)
จีน
ฟุตบอล
หมวดหมู่:ฟุตบอลในประเทศจีน
ฟุตบอล
ภารตวิทยา

ภารตวิทยา (Indology), อินเดียศึกษา หรือ เอเชียใต้ศึกษา (South Asian studies) เป็นการศึกษาแขนงหนึ่งเกี่ยวกับประวัติศาสตร์อินเดีย วัฒนธรรมอินเดีย ภาษาอินเดีย และ วรรณกรรมอินเดีย ภารตวิทยาถือว่าเป็นสาขาย่อยหนึ่งของเอเชียวิทยา
โดยทั่วไปคำว่าภารตวิทยาในภาษาอังกฤษ (Indology) หรือ Indologie ในภาษาเยอรมัน มักใช้ในงานเชิงวิชาการของนักวิชาการชาวเยอรมันและในภาคพื้นทวีปยุโรป มากกว่าประเทศที่พูดหรือใช้ภาษาอังกฤษเป็นหลัก (Anglophone) ในขณะที่ในอดีต สวิตเซอร์แลนด์ คำว่า Indologie ครั้งหนึ่งเคยมีไว้เรียกการศึกษาเกี่ยวกับประเทศอินโดนีเซีย (อินโดนีเซียวิทยา) อาณานิคมดัตช์ในขณะนั้น
โดยทั่วไป ภารตวิทยา รวมถึงการศึกษาเกี่ยวกับวรรณกรรมสันสกฤต ศาสนาฮินดู ศาสนาอินเดียต่าง ๆ ศาสนาเชน ศาสนาพุทธ ศาสนาซิกข์ และวรรณกรรมบาลี 
ทราวิฑวิทยา เป็นสาขาย่อยที่มุ่งเน้นไปที่การศึกษาภาษาทราวิฑ ในอินเดียใต้
นักวิชาการบางส่วนแยกภารตวิทยาเป็นสองสาขาย่อยคือ ภารตวิทยาสมัยใหม่ ซึ่งศึกษาเกี่ยวกับการเมืองในอนุทวีปอินเดีย และ ภารตวิทยาดั้งเดิม ซึ่งศึกษาเกี่ยวกับเอกสารและหลักฐานในภาษาสันสกฤตและภาษาโบราณอื่น ๆ

**อ้างอิง**
หมวดหมู่:ภารตวิทยา
หมวดหมู่:เอเชียใต้
หมวดหมู่:เอเชียศึกษา
ลัทธิอยู่ร่วมกันระหว่างประเทศของชนกรรมาชีพ

ลัทธิอยู่ร่วมกันระหว่างประเทศของชนกรรมาชีพ หรือเรียกอีกอย่างว่า ชนกรรมาชีพสากลนิยม (proletarian internationalism) และ สังคมนิยมนานาชาติ (international socialism) เป็นความเข้าใจของการปฏิวัติคอมมิวนิสต์ทั้งหมด ซึ่งเป็นส่วนหนึ่งของการต่อสู้ระหว่างชนชั้นในระดับโลกมากกว่าการแยกเหตุการณ์ในท้องถิ่น แนวคิดนี้ตั้งอยู่บนพื้นฐานของทฤษฎีที่ว่าทุนนิยมเป็นระบบโลกและดังนั้นชนชั้นแรงงานของทุกประเทศจะต้องแสดงร่วมกันหากจะแทนที่มันด้วยลัทธิคอมมิวนิสต์ ผู้ที่เสนอแนวคิดเกี่ยวกับชนกรรมาชีพสากลนิยมมักอ้างว่าวัตถุประสงค์ของการปฏิวัตินั้นควรเป็นโลกมากกว่าที่จะอยู่ในขอบเขต ตัวอย่างเช่นการกระตุ้นหรือทำให้เกิดการปฏิวัติในที่อื่น
ชนกรรมาชีพสากลนิยมมีความเชื่อมโยงอย่างใกล้ชิดกับเป้าหมายของการปฏิวัติโลก เพื่อให้บรรลุผลผ่านการปฏิวัติคอมมิวนิสต์ที่ต่อเนื่องหรือพร้อมกันในทุกประเทศ ตามทฤษฎีมากซ์ การประสบความสำเร็จของชนกรรมาชีพสากลนิยมควรนำไปสู่ลัทธิคอมมิวนิสต์โลกและลัทธิคอมมิวนิสต์ไร้รัฐในที่สุด แนวคิดนี้ได้รับการยอมรับอย่างมากจากพรรคคอมมิวนิสต์, สันนิบาตคอมมิวนิสต์ในฐานะคำขวัญ "ชนชั้นกรรมาชีพทั่วโลกจงสามัคคีกัน!" ต่อมาเป็นที่นิยมในฐานะ "ชนชั้นแรงงานทั่วโลกจงสามัคคีกัน!" ในวรรณคดีอังกฤษ
ชนกรรมาชีพสากลนิยมถูกนำมาใช้โดยพรรคบอลเชวิคในระหว่างการยึดอำนาจในการปฏิวัติรัสเซีย หลังจากการจัดตั้งสหภาพโซเวียต ผู้สนับสนุนลัทธิมากซ์สากลชี้ให้เห็นว่าประเทศสามารถใช้เป็น "บ้านเกิดของลัทธิคอมมิวนิสต์" ซึ่งการปฏิวัติสามารถแพร่กระจายไปทั่วโลก แม้ว่าการปฏิวัติโลกยังคงโดดเด่นในวาทศาสตร์โซเวียตมานานหลายทศวรรษ แต่ก็ไม่ได้แทนที่ความกังวลของประเทศในเรื่องระเบียบวาระการประชุมของรัฐบาล โดยเฉพาะหลังจากการขึ้นครองตำแหน่งของโจเซฟ สตาลิน อย่างไรก็ตามในเรื่องนี้ สหภาพโซเวียตยังคงสานต่อความสัมพันธ์ระหว่างประเทศกับพรรคคอมมิวนิสต์และพรรคฝ่ายซ้ายและรัฐบาลทั่วโลก แนวคิดนี้มีบทบาทพื้นฐานในการก่อตั้งรัฐสังคมนิยมหลายแห่งในยุโรปตะวันออกหลังสงครามโลกครั้งที่สอง และสนับสนุนการสร้างประเทศอื่น ๆ ในเอเชีย, ละตินอเมริกา และแอฟริกา สหภาพโซเวียตยังให้การสนับสนุนการก่อความไม่สงบหลายสิบครั้งที่ต่อต้านรัฐบาลที่ไม่ใช่คอมมิวนิสต์โดยขบวนการกองโจรฝ่ายซ้ายทั่วโลก โดยมีไม่กี่รัฐใช้สิทธิของตนเองต่อสาเหตุของการปฏิวัติโลก เช่นคิวบาส่งทหารไปปฏิบัติภารกิจในต่างประเทศเพื่อปกป้องผลประโยชน์ของคอมมิวนิสต์ในแอฟริกาและแคริบเบียน

**อ้างอิง**

**แหล่งข้อมูลอื่น**
  "Internationalism and Nationalism" by Liu Shaoqi-  "Marxism and Nationalism" date=2006-07-13  by Tom Lewis-  "The Importance of Ideas in Party Building" by Marry Scully-  "Without anti-capitalist theory and practice no anti-capitalist victory is possible" by Ernest Mandel-  "In the Belly of the Beast: Challenging US Imperialism and the Politics of the Offensive" (PDF) by Dan Jakopovich-  "The Proletariat and War" date=2008-06-01  by the  International Communist Current
หมวดหมู่:คำศัพท์การเมือง
หมวดหมู่:ทฤษฎีการเมือง
หมวดหมู่:ทฤษฎีมากซ์
หมวดหมู่:สากลนิยม
สมเกียรติ เนื้อทอง

พลตำรวจโท​ สมเกียรติ เนื้อทอง (5 มกราคม พ.ศ. 2503 – ) เป็นอดีตผู้บังคับการตำรวจตระเวนชายแดน ภาค 4 (ผบก.ตชด.ภาค 4) และอดีตผู้บัญชาการกองกำลังตำรวจตระเวนชายแดน จังหวัดชายแดนภาคใต้ (ผบ.กกล.ตชด.จชต.)
เขาเป็นผู้ประสานกำลังเจ้าหน้าที่ตำรวจในการจับกุมผู้ค้ายาเสพติดของเส้นทางสามจังหวัดชายแดนใต้ รวมถึงเป็นหนึ่งในผู้สั่งการจับกุมสมาชิกอาร์เคเค ที่หลบหนีสู่กรุงเทพมหานคร และในปี พ.ศ. 2562 พลตำรวจโทสมเกียรติได้ลาออกจากราชการตามโครงการปรับเปลี่ยนกำลังพล รุ่นที่ 20

**กิจการตำรวจ**
เมื่อวันที่ 28 มีนาคม พ.ศ. 2560 สมเกียรติพร้อมผู้ติดตาม ได้ขึ้นเฮลิคอปเตอร์เพื่อไปเข้าร่วมงานวันคล้ายวันสถาปนาค่ายอาภากรเกียรติวงศ์ ณ กองกำกับการตำรวจตระเวนชายแดนที่ 41 อำเภอเมืองชุมพร ทว่า ระหว่างทางอากาศแปรปรวน จึงลงจอดฉุกเฉินที่สนามโรงเรียนในอำเภอหลังสวน ซึ่งทุกคนปลอดภัย เมื่ออากาศดีขึ้น จึงเดินทางต่อท่ามกลางสายฝน
วันที่ 26 มิถุนายน พ.ศ. 2561 สมเกียรติเป็นผู้ให้การต้อนรับนายกสมาคมแม่บ้านตำรวจ ที่เดินทางมาเยี่ยมข้าราชการตำรวจในสังกัดกองบังคับการตำรวจตระเวนชายแดนภาค 4 โดยนำเครื่องอุปโภคบริโภคมามอบให้
ในวันที่ 3 ตุลาคม ของปีเดียวกัน ได้มีพิธีมอบหน้าที่การบังคับบัญชาตำแหน่งผู้บังคับการตำรวจตระเวนชายแดนภาค 4 ระหว่างสมเกียรติ เนื้อทอง กับพลตำรวจตรี ไพโรจน์ ทานธรรม
ส่วนวันที่ 24 ตุลาคม เขาเป็นผู้ร่วมรับมอบสุนัขสายพันธุ์เบลเยียมมาลีนอยส์ เพื่อใช้ในราชการตำรวจตระเวนชายแดน

**การตำรวจระหว่างประเทศ**
สมเกียรติ เนื้อทอง เป็นประธานผู้มอบเครื่องหมายนักโดดร่มชั้นกิตติมศักดิ์ให้แก่ตำรวจมาเลเซียเพื่อตอบแทนคุณความดีในการบำเพ็ญประโยชน์ต่อส่วนรวม

**กิจกรรมเพื่อสังคม**
สมเกียรติ เนื้อทอง เป็นหนึ่งในผู้บังคับบัญชาที่มีส่วนร่วมในกิจกรรมวันเด็กแห่งชาติ ที่จัดขึ้นทั่วประเทศตามนโยบายสำนักงานตำรวจแห่งชาติ

**เครื่องราชอิสริยาภรณ์**

**อ้างอิง**
หมวดหมู่:ตำรวจชาวไทย
หมวดหมู่:ตำรวจตระเวนชายแดน
หมวดหมู่:พุทธศาสนิกชนชาวไทย
บาเมนดา

บาเมนดา (Bamenda) เป็นเมืองทางตะวันตกเฉียงเหนือของแคเมอรูนและเป็นเมืองหลวงของภูมิภาคตะวันตกเฉียงเหนือ เมืองนี้มีประชากรประมาณ 2 ล้านคนและตั้งอยู่ 366 กิโลเมตร (227 ไมล์) ทางตะวันตกเฉียงเหนือของเมืองหลวงแคเมอรูน ยาอุนเด บาเมนดามีชื่อเสียงในด้านภูมิอากาศที่เย็นสบายและเป็นที่ตั้งของเนินเขาที่สวยงาม
องค์การอนามัยโลกระบุว่าบาเมนดาเป็นเมืองที่มีมลพิษมากที่สุดในแอฟริกาในแง่ของฝุ่นละออง PM2.5

**อ้างอิง**
หมวดหมู่:เมืองในประเทศแคเมอรูน
แม่แบบ:บทความคัดสรร/กุมภาพันธ์ 2562

บิลลี โจ อาร์มสตรองแห่งวงกรีนเดย์
ดูกี เป็นสตูดิโออัลบัมชุดที่ 3 ของศิลปินพังก์ร็อกอเมริกัน กรีนเดย์ ออกจำหน่าย 1 กุมภาพันธ์ ค.ศ. 1994 โดยค่ายรีไพรส์เรเคิดส์ ถือเป็นการร่วมงานครั้งแรกกับโปรดิวเซอร์ ร็อบ คาวัลโล และเป็นอัลบัมเปิดตัวกับค่ายใหญ่ ดูกี ได้รับความสำเร็จด้านยอดขายไปทั่วโลก มีอันดับสูงสุดอันดับ 2 บนชาร์ต บิลบอร์ด 200 ของสหรัฐ และยังเข้าชาร์ตในอีก 7 ประเทศ อัลบัมยังขับเคลื่อนให้กรีนเดย์หรือแม้แต่ดนตรีพังก์ร็อกได้รับความนิยมสู่กระแสหลัก ดูกี ได้รับการรับรองแผ่นเสียงเพชรจากสมาคมผู้ประกอบกิจการเพลงของสหรัฐอเมริกาโดยมียอดสั่งซื้อ 10 ล้านชุด
ดูกี มีซิงเกิลฮิต 5 ซิงเกิล ได้แก่ "ลองวิว", "เวนไอคัมอะราวด์", "บาสเกตเคส", เพลงบันทึกเสียงใหม่อีกครั้ง "เวลคัมทูพาราไดส์" และซิงเกิลเฉพาะบนวิทยุ "ชี" อัลบัมถือได้ว่าได้รับคำชมตั้งแต่ตอนออกจำหน่ายจนปัจจุบัน ได้รับรางวัลแกรมมี่สาขาอัลบัมดนตรีออลเทอร์นาทิฟยอดเยี่ยม ในปี 1995 และติดอยู่อันดับ 1993 ในรายชื่อ 500 อัลบัมยอดเยี่ยมที่สุดตลอดกาล ที่อันดับ 193 ของนิตยสาร โรลลิงสโตน จากข้อมูลปี 2004 ดูกี เป็นอัลบัมที่มียอดขายมากที่สุดของวง โดยขายได้มากกว่า 20 ล้านชุดทั่วโลก (อ่านต่อ...)
บทความคัดสรรก่อนหน้านี้: เมแทบอลิซึม – เกาะแคโรไลน์ – ภาวะคู่หรือคี่ของ 0
ที่เก็บถาวร – บทความคัดสรรอื่น ๆ
สาธารณรัฐมาลากาซี

สาธารณรัฐมาลากาซี หรือ สาธารณรัฐมาดากัสการ์ที่ 1 เป็นประเทศที่ได้รับเอกราชจากฝรั่งเศสในช่วงปี ค.ศ. 1958 - 1960 
มาลากาซีได้ผูกมิตรกับสหภาพโซเวียต จนเปลี่ยนชื่อจากสาธารณรัฐมาลากาซีเป็นสาธารณรัฐประชาธิปไตยมาดากัสการ์

**ประวัติ**
หลังจากที่มาลากาซีได้รับเอกราชจากฝรั่งเศส ภายใต้การนำของ ริชาร์ด รัทสิมันดราวา เขาได้ประกาศตั้งสาธารณรัฐขื้นมา โดยภายใต้ชื่อว่า "สาธารณรัฐมาลากาซี"  หรือเป็นชื่อในอดีดของประเทศมาดากัสการ์ตั้งแต่ค.ศ. 1958 - 1975

**อ้างอิง ==
รัฐบาเยลซา

บาเยลซา เป็นรัฐในภาคใต้ของไนจีเรียในภูมิภาคหลักของสามเหลี่ยมปากแม่น้ำไนเจอร์ อยู่ระหว่างรัฐเดลตากับรัฐริเวอส์ เมืองหลวงคือเยนาโกอา ภาษาหลักที่ใช้พูดคือภาษาอีจอพร้อมภาษาถิ่นเช่น Kolukuma, Mein, Bomu, Nembe, Epie Atisa และ Ogbia เช่นเดียวกับรัฐอื่น ๆ ในไนจีเรีย ภาษาอังกฤษเป็นภาษาราชการ รัฐก่อตั้งขึ้นใน ค.ศ. 1996 โดยแบ่งพื้นที่จากรัฐริเวอส์ และเป็นหนึ่งในรัฐที่ใหม่ที่สุดของสหพันธ์สาธารณรัฐไนจีเรีย

**อ้างอิง**
บาเยลซา
หมวดหมู่:รัฐและดินแดนที่ก่อตั้งในปี พ.ศ. 2539
รัฐเลกอส

เลกอส (บางครั้งเรียกว่า รัฐเลกอส เพื่อแยกความแตกต่างจากเขตมหานครเลกอส) เป็นรัฐในเขตภูมิรัฐศาสตร์ตะวันตกเฉียงใต้ของไนจีเรีย มีพื้นที่น้อยที่สุดในบรรดารัฐทั้ง 36 รัฐของไนจีเรีย แต่เป็นรัฐที่มีความสำคัญทางเศรษฐกิจมากที่สุดของประเทศ เป็นที่ตั้งของเลกอสซึ่งเป็นเขตเมืองที่ใหญ่ที่สุดของประเทศ เป็นศูนย์กลางทางการเงินที่สำคัญและมีขนาดเศรษฐกิจใหญ่ที่สุดเป็นอันดับห้าในแอฟริกาหากนับเป็นประเทศ
จำนวนประชากรที่แท้จริงเป็นที่ขัดแย้งกันระหว่างจำนวนจากสำมะโนประชากรทางการของไนจีเรียใน พ.ศ. 2549 กับจำนวนที่สูงกว่ามากซึ่งรัฐบาลรัฐเลกอสกล่าวอ้าง

**อ้างอิง**
เลกอส
หมวดหมู่:รัฐและดินแดนที่ก่อตั้งในปี พ.ศ. 2510
หมวดหมู่:นิติบุคคลที่ได้รับพระราชทานตราตั้ง

หมวดหมู่:เศรษฐกิจของประเทศไทย
หมวดหมู่:บริษัทของไทย
หมวดหมู่:ราชาธิปไตยไทย
แม่แบบ:เส้นทางของพายุ/doc

== การใช้งาน**

**ลำดับพารามิเตอร์**
#  uses a left-aligned thumbnail image with the file name determined from the name of the article ("PAGENAME" track.png)
#  uses a left-aligned thumbnail image with the file name set to ชื่อไฟล์ and caption set to "Storm path"
#  uses a right-aligned thumbnail image with the file name set to ชื่อไฟล์ and caption set to "Storm path".
#  uses a right-aligned thumbnail image with the file name set to ชื่อไฟล์, and size set to ขนาด and caption set to "Storm path".
#  uses a right-aligned thumbnail image with the file name set to ชื่อไฟล์, and size set to ขนาด and caption set to คำอธิบาย.
To set the value for the alternative text, use description

**พารามิเตอร์ไม่เรียงลำดับ**
# Use align to override the default alignment
# Use size to override the default image size
# Use caption to override the default caption
Using named parameters as described in this section in conjunction with unnamed parameters (as described in the Simple usage section above) may produce undesired results. Use only named or unnamed parameters.

**ตัวอย่าง**
หมวดหมู่:แม่แบบพายุหมุนเขตร้อน
เอเลียส คาชุงกา

เอเลียส คาชุงกา (22 เมษายน ค.ศ. 1992 —) เป็นนักฟุตบอลตำแหน่งกองหน้าของเชฟฟีลด์เวนส์เดย์และทีมชาติดีอาร์ คองโก เขาเคยเล่นให้กับทีมชาติเยอรมนี รุ่นอายุไม่เกิน 21 ปี
คาชุงกาลงเล่นให้กับทีมชาติดีอาร์ คองโก นัดแรกในนัดกระชับมิตรที่พ่ายแพ้ต่อเคนยา 2–1 เมื่อวันที่ 26 มีนาคม ค.ศ. 2017

**อ้างอิง**

**แหล่งข้อมูลอื่น**
 id=57126
หมวดหมู่:นักฟุตบอลชาวสาธารณรัฐประชาธิปไตยคองโก
หมวดหมู่:นักฟุตบอลทีมชาติสาธารณรัฐประชาธิปไตยคองโก
หมวดหมู่:นักฟุตบอลชาวเยอรมัน
หมวดหมู่:ผู้เล่นโบรุสซีอาเมินเชินกลัทบัค
หมวดหมู่:ผู้เล่นแฮร์ทา เบเอ็สเซ
หมวดหมู่:ผู้เล่นสโมสรฟุตบอลฮัดเดอส์ฟีลด์ทาวน์
หมวดหมู่:ผู้เล่นในบุนเดิสลีกา
หมวดหมู่:ผู้เล่นในพรีเมียร์ลีก
หมวดหมู่:กองหน้าฟุตบอล
หมวดหมู่:บุคคลจากรัฐนอร์ทไรน์-เว็สท์ฟาเลิน
หมวดหมู่:ชาวเยอรมันเชื้อสายสาธารณรัฐประชาธิปไตยคองโก
ปริภูมิสองมิติ

ระบบพิกัดคาร์ทีเซียน 2 มิติ
ปริภูมิสองมิติ (Two-dimensional space) หรือเรียกแบบย่อว่า สองมิติ (2D) เป็นลักษณะทางเลขาคณิตซึ่งมี 2 ค่าที่ใช้ในการกำหนดตำแหน่งขององค์ประกอบใด ๆ (เช่น จุด) ในทางคณิตศาสตร์ปกติแล้วจะใช้สัญลักษณ์ ℝ2
ปริภูมิสองมิติสามารถจำลองภาพได้บนระนาบซึ่งเป็นแนวคิดของปริภูมิแบบยุคลิด โดยปกติสองมิติจะประกอบไปด้วย "ความยาว" และ "ความกว้าง"

**ดูเพิ่ม**
 กราฟสองมิติ
หมวดหมู่:มิติ
หมวดหมู่:เรขาคณิตหลายมิติ
เครเดิลแคป

เครเดิลแคป หรือ ผิวหนังอักเสบแบบรังแคในทารก เป็นโรคผิวหนังในทารกชนิดหนึ่ง มีลักษณะเป็นผื่นบนหนังศีรษะมีลักษณะแห้ง เยิ้มเป็นมัน สีออกเหลือง แตกเป็นสะเก็ด ส่วนใหญ่ไม่ทำให้ทารกมีอาการคันหรือไม่สบายตัวแต่อย่างใด มักเริ่มแสดงอาการในช่วง 3 เดือนแรก แต่บางรายอาจเป็นในภายหลังได้ หากเด็กโตมีอาการเช่นนี้มักเป็นรังแคธรรมดามากกว่า

**แหล่งข้อมูลอื่น**
 dermatitis/cradle-cap
หมวดหมู่:โรคผิวหนัง
หมวดหมู่:การอักเสบ
หมวดหมู่:วัยเด็ก
มอดูล:Sandbox/doc

== พื้นที่ทดสอบสคริปต์บันทู == 
มอดูลนี้ไม่ใช่มอดูลลูอาจริง ๆ แต่เป็นพื้นที่ทดลองเท่านั้น เพื่อใช้ในการทดลองสคริปต์มอดูลก่อนนำไปใช้งานจริง เพื่อป้องกันไม่ให้เนมสเปซมอดูลหลักเต็มไปด้วยการทดลองและเนื่องด้วยเนมสเปซผู้ใช้ไม่สามารถใช้สคริปต์บันทูได้ ดังนั้นจะมีประโยชน์ยิ่ง
กรุณาทดลองสคริปต์ของคุณภายใต้รูปแบบหน้าดังนี้:
Module:Sandbox/ชื่อผู้ใช้/ชื่อมอดูล
type=create
default=Sandbox/~~~/ทดลอง
preload=Module:Sandbox/new
placeholder=ใส่ชื่อมอดูลทดสอบของคุณที่นี่
prefix=Module:
buttonlabel=สร้างมอดูลทดสอบใหม่
ดูเพิ่มเติมที่//th.wikipedia.org/w/index.php?title=พิเศษ:ดัชนีตามคำขึ้นต้น&prefix=Sandbox%2F&namespace=828&stripprefix=1 พิเศษ:ดัชนีตามคำขึ้นต้นเพื่อดูรายการหน้าที่กำลังทดสอบในพื้นที่นี้
หมวดหมู่:ระบบไหลเวียน

หมวดหมู่:วิทยาหลอดเลือดและหลอดน้ำเหลือง
หมวดหมู่:กายวิภาคศาสตร์ของสัตว์
หมวดหมู่:สรีรวิทยาการออกกำลังกาย
หมวดหมู่:กายวิภาคศาสตร์ของมนุษย์
หมวดหมู่:ระบบอวัยวะ
ช่องแคบคุก

ช่องแคบคุก (Cook Strait) เป็นช่องแคบที่อยู่คั่นระหว่างเกาะเหนือกับเกาะใต้ของประเทศนิวซีแลนด์ เชื่อมต่อกับทะเลแทสมันทางตะวันตกเฉียงเหนือ และอยู่ทางทิศตะวันออกเฉียงใต้ของมหาสมุทรแปซิฟิกใต้ และมีเมืองหลวงของประเทศ กรุงเวลลิงตันอยู่บริเวณนี้ ช่องแคบมีความกว้าง mi ณ จุดแคบสุด และถือเป็นหนึ่งในแหล่งน้ำที่อันตรายและไม่สามารถคาดเดามากที่สุดในโลก
ช่องแคบตั้งชื่อตามกัปตนเจมส์ คุก นาวิกโยธินชาวยุโรปคนแรกที่สามารถล่องเรือผ่านบริเวณนี้เมื่อปี ค.ศ. 1770

**อ้างอิง**
หมวดหมู่:ช่องแคบในประเทศนิวซีแลนด์
หมวดหมู่:ธรณีสัณฐานในประเทศนิวซีแลนด์
กู่ลี่น่าจา

กึลเนเซร์ เบฆติยาร์ (Gülnezer Bextiyar) รู้จักกันในชื่อ กู่ลี่น่าจา (s=古力娜扎; เกิด 2 พฤษภาคม ค.ศ. 1992) หรือสั้น ๆ ว่า น่าจา เป็นนักแสดงและนางแบบจีนเชื้อสายอุยกูร์ เธอจบการศึกษาจาก สถาบันภาพยนตร์ปักกิ่ง ในปี 2011 
เคยคบหากับจาง ฮั่น เมื่อปี 2015 แต่สุดท้ายเลิกรากันเมื่อปี 2017 

**ผลงาน== 

**ละครและภาพยนตร์**

**Television series**

**Variety show**

**อ้างอิง**

**แหล่งข้อมูลอื่น**
 1350995007- 5993616- nz0502-  Weibo
หมวดหมู่:นักแสดงจีน
หมวดหมู่:บุคคลที่เกิดในปี พ.ศ. 2535
หมวดหมู่:บุคคลจากอุรุมชี
ก็อดฟรีย์ เกา

เกา อี่เสียง (p=Gāo Yǐxiáng;  22 กันยายน พ.ศ. 2527 — 27 พฤศจิกายน พ.ศ. 2562) หรือ ก็อดฟรีย์ เกา (Godfrey Gao) เป็นนักแสดงและนายแบบชาวแคนาดาเชื้อสายไต้หวัน เขาเป็นนายแบบเอเชียคนแรกที่ได้เป็นซูเปอร์โมเดล ทั้งยังเป็นทูตตราสินค้าให้กับหลุยส์ วิตตอง ตั้งแต่ปี 2554 และยังได้เป็นทูตตราสินค้าผู้ชายของ SK II Men คนแรกของโลก ส่วนเรื่องการแสดงที่ถูกพูดถึงมากที่สุด ก็คงเป็นบทเกย์ในบทบาทแม็กนัส เบน จากเรื่อง นครรัตติกาล: เมืองกระดูก และเรื่อง จูล่ง ขุนพลเทพสงคราม

**ประวัติ**
เกาเกิดที่ไทเป สาธารณรัฐจีน บิดาเป็นชาวไต้หวัน ส่วนมารดาเป็นชาวมาเลเซีย บิดามีเชื้อสายเซี่ยงไฮ้ แต่เติบโตที่ไต้หวัน ประกอบกิจเป็นผู้จัดการทั่วไปของมิชลินไต้หวัน ส่วนมารดาเป็นจีนบ้าบ๋าจากจอร์จทาวน์ นางงามผู้ครองตำแหน่งมิสปีนังเมื่อ พ.ศ. 2513 เขาย้ายไปเมืองแวนคูเวอร์ รัฐบริติชโคลัมเบีย ประเทศแคนาดาตั้งแต่เด็ก จบการศึกษาจากโรงเรียนประถมศึกษาควีนส์บิวรี ก่อนศึกษาต่อที่โรงเรียนมัธยมศึกษาตอนต้นอาร์กายล์ และสำเร็จการศึกษาจากมหาวิทยาลัยแคพิลาโนในนอร์ทแวนคูเวอร์ เขาเคยเป็นนักกีฬาบาสเกตบอลประจำโรงเรียน
เกาย้ายกลับไต้หวันเพื่อประกอบกิจเป็นนายแบบตั้งแต่ พ.ศ. 2547 โดยอยู่ในสังกัดเจ็ตสตาร์เอนเตอร์เทนเมนต์ พ.ศ. 2554 เกาเป็นนายแบบเอเชียคนแรกที่ได้เป็นทูตตราสินค้าของหลุยส์ วิตตอง เขาปรากฏในละครโทรทัศน์และภาพยนตร์หลายเรื่อง มีเรื่องหนึ่งที่สร้างชื่อเสียงคือภาพยนตร์อเมริกันเรื่อง นครรัตติกาล: เมืองกระดูก เมื่อ พ.ศ. 2556 เขารับบทเป็นแม็กนัส เบน และภาพยนตร์จีนเรื่อง Wedding Bible เขาแสดงคู่กับยู อิน-นา นักแสดงหญิงเกาหลีใต้ ส่วนละครโทรทัศน์ เขาแสดงนำในเรื่อง Remembering Lichuan เมื่อ พ.ศ. 2559 จนเป็นที่ยอมรับในหมู่นักแสดงชายเอเชีย ครั้น พ.ศ. 2560 เขาแสดงภาพยนตร์รักตลกเรื่อง Love is a Broadway Hit

**เสียชีวิต**
เวลา 1.45 น. ของวันที่ 27 พฤศจิกายน พ.ศ. 2562 จู่ ๆ เกาก็ล้มลงขณะทำการถ่ายทำซีรีส์โทรทัศน์สถานการณ์จริงอิงกีฬา (sports reality television) เรื่อง Chase Me ของสถานีโทรทัศน์เจ้อเจียง จึงนำส่งโรงพยาบาล แม้แพทย์จะพยายามกู้ชีพเกือบสามชั่วโมงแต่ก็ไร้ผล และเกาถึงแก่ความตาย การเสียชีวิตของเกาได้รับการยืนยันจากเจ็ตสตาร์เอนเตอร์เทนเมนต์ผ่านเว็บไซต์ซินล่างเวย์ปั๋ว
ทีมงานกล่าวในแถลงการณ์ว่าเกาเสียชีวิตจากภาวะหัวใจหยุดเต้นเฉียบพลัน ร่างของเขาถูกส่งไปไทเปในวันที่ 27 พฤศจิกายน พ.ศ. 2562

**อ้างอิง**
  ฮอตปรอทแตก Godfrey Gao ที่ LV ยกให้เป็นแบรนด์แอมบาสเดอร์คนแรกในเอเชีย
หมวดหมู่:นักแสดงไต้หวัน
หมวดหมู่:บุคคลจากไทเป